(101955) Bennu
Den (101955) Bennu virdrun (101955) 1999 RQ36 ass en Asteroid aus der Grupp vun den Apollo-Asteroiden. E gouf den 11. September 1999 am Kader vum LINEAR-Projet entdeckt. Säin Duerchmiesser läit bei 510 m. Den Asteroid gëtt vum Arecibo-Observatoire a vum Goldstone Deep Space Communications Complex extensiv observéiert.

Eng Studie vum Andrea Milani berechent eng Serie vu méiglechen Zesummestéiss mat der Äerd am Zäitraum vun 2169 bis 2199. D'Wahrscheinlechkeet vun engem Aschlag hänkt vun de bis elo nëmme wéineg bekannte physikaleschen Eegenschafte vum Asteroid of, läit awer ënner 0,07 %. Fir prezis Date maachen ze kënnen, gouf den Asteroid vun 1999 bis 2011 observéiert, fir eng genee Virstellung vun der Beschafenheet a Struktur ze kréien an och fir d'Auswierkunge vum Jarkowski-Effet op d'Bunn besser ofschätzen ze kënnen. Sou konnt eng Dicht vun 0.97 t/m³ bei engem Gewiicht vun 62 × 10⁹ kg duerch déi gemoosse Bunnofwäichung vun 160 km bestëmmt ginn.

1999 RQ36 gouf och dacks als Zil fir Raumsonden a Betruecht gezunn, sou zum Beispill fir déi geplangt OSIRIS Missioun.

De 25. Mee 2011 huet d'NASA bekannt ginn, datt bei der Missioun OSIRIS-REx den 1999 RQ36 ugeflu soll ginn. Den 3. Dezember 2018 ass d'Raumsond OSIRIS-REx no enger Rees vu 2 Joer beim Bennu ukomm.

Kuckt och 

 Lëscht vun den Asteroiden

Um Spaweck 
 Earth Impact Risk Summary: 101955 1999 RQ36 (Years: 2169–2199) - Websäit vun Near-Earth Objeten beim JPL
 Orbit parameters – NASA Websäit
  Temperature History and Dynamical Evolution of (101955) 1999 RQ 36: A Potential Target for Sample Return from a Primitive Asteroid (2011)
 Physical Properties of OSIRIS-REx Target Asteroid (101955) 1999 RQ36 derived from Herschel, ESO-VISIR and Spitzer observations (19. Okt. 2012)
 The Design Reference Asteroid for the OSIRIS-REx Mission Target (101955) Bennu (16. Sep 2014)
 JPL Asteroiden-Datebank: (101955) Bennu
 AstDyS -Astronomesch Date vum (101955) Bennu

101955
Apollo-Asteroiden
Asteroide vum Typ B
Astronomesch Objeten déi 1999 entdeckt goufen
Bennu
Entdeckunge mam Lincoln Near Earth Asteroid Research